runetrust/blame-folketinget-dk huggingface dataset:
Morten Messerschmidt (DF), 2020-05-14:
Jeg synes bare, at erfaringen er, at de folk fra – hvad kan man sige – de fejlslagne lande i Mellemøsten, som gerne vil ind i de mere velorganiserede lande i Vesten, generelt har en meget, meget stor kreativitet og evne til at gennemskue ikke bare sociallovgivningen, men også udlændingelovgivningen og vide, præcis hvordan man skal sno sig.
Ole Birk Olesen (LA), 2015-10-22:
, så spillede Produktivitetskommissionen ud med, at den offentlige sektor under et kunne blive ca. 10 pct. billigere, men stadig levere den samme vare, hvis blot de enheder i den offentlige sektor, som er knap så produktive, lærte af de enheder, som er produktive.
Aage Frandsen (SF), 2004-01-20:
Det er jo en kendt sag, at da vi i Folketinget i sin tid indførte denne afgift, skete det imod de to nuværende regeringspartier og deres støttepartis stemmer, men for os var det en meget vigtig afgiftslov med det klare formål, at den skulle have et så lille provenu som overhovedet muligt.
Knud Erik Kirkegaard (KF), 2000-04-14:
Det er præcis det, det her handler om. Så vil jeg godt sige: Ja, der ligger nogle rationaliseringsrapporter, som peger på, at der er nogle beskedne gevinster at hente ved at slå systemerne sammen, så beskedne, at de næsten ikke er til at få øje på set i den store sammenhæng.
Christina Egelund (LA), 2018-05-15:
Men i forhold til substansen i beslutningsforslaget, nemlig at vi både skal skærpe indsatsen, men også i særdeleshed skærpe straffen for illegal indsmugling af cigaretter, mener vi også, at det er vigtigt at kigge på vores strafferammer i en dansk kontekst, altså hvordan vi straffer lignende forbrydelser.
Benny Engelbrecht (S), 2020-11-18:
Fremtidens biltrafik skal være grøn – det håber jeg sådan set også er Enhedslisten ambition – og derfor er diskussionen jo om et fremtidigt scenarie, hvor biler forhåbentlig ikke kører på fossile brændstoffer, og derfor bliver det selvfølgelig også en helt anden form for trafik.
Tom Behnke (KF), 2011-04-28:
Hvis man har lov til at passe sit arbejde, går der jo nogle timer, før det bliver opdaget, at vedkommende rent faktisk er væk. Så er der hele spørgsmålet om retsbevidstheden, hvor vi jo varetægtsfængsler nogle, fordi det ikke er hensigtsmæssigt, at offeret kan møde sin gerningsmand dagen efter.
Frank Jensen (S), 2000-12-06:
For så vidt angår forslaget om at hæve straframmen til fængsel i indtil 1½ år ved gentagen overtrædelse af meddelte tilhold, hvis der foreligger særlig skærpende omstændigheder, vil jeg blot pege på, at Straffelovrådet er i gang med at foretage en samlet vurdering af strafferammerne i straffeloven.
Pernille Vigsø Bagge (SF), 2011-05-10:
Så derfor kunne jeg godt tænke mig at spørge: Kan det virkelig passe, at f.eks. brug af it og sociale medier i skolen som et internationaliseringsredskab gennem venskabsklasser, sprogtræning, kulturforståelse osv. samt det, at man har mulighed for at gå op til en anerkendt eksamen på engelsk som supplement til folkeskolens danske afgangsprøve er et problem for Dansk Folkeparti, når så mange undersøgelser viser, at det er den her vej, dansk internationaliseringsstrategi for vores uddannelser helst skal gå?
Peter Skaarup (DF), 1998-06-12:
Derudover kunne jeg godt tænke mig som opfølgning på det, som fru Tove Fergo sagde om Opgavekommissionen: Er det sådan, at Socialdemokratiet her i dag vil love og garantere, at der ikke sker nogen sammenlægninger, at der ikke sker nogen dannelse af nogen nye storamter eller noget som helst, før Opgavekommissionen har talt?
Peter Skaarup (DF), 2001-10-25:
Hvad gør man egentlig fra regeringens side og EU's side for at sikre initiativer, som bliver taget på baggrund af terrorsituationen - det er sådan noget som indsats mod hvidvaskning af penge, det er sådan noget som indsats mod terrornetvæk som f.eks. Al-Qaida - og hvad gør man i forhold til Taiwan?
Preben Bang Henriksen (V), 2019-10-23:
En ting er, at vi afventer ministeriets bemærkninger og andre kloge hoveders bemærkninger, men jeg vil gerne spørge ministeren personligt, om ministeren ikke synes, at det er synd for min pizzabager, at han skal hænge en sur smiley op på glasdøren, hvis der ikke er styr på hygiejnen i hans forretning – det er han forpligtet til – hvorimod hensynet til den, der driver groft uansvarlig forretningsførelse, åbenbart er større under den nugældende lovgivning, for der skal ikke advares gennem en smiley eller offentliggørelse i konkursregisteret.
Jette Gottlieb (EL), 1998-12-04:
Men er det ikke lidt af en tilsnigelse at kalde forsikringspræmien for første etape og forsikringsbetingelserne for anden etape? Når jeg spørger på denne måde, er det, fordi jeg så godt kunne tænke mig at få det afklaret. Nu er jeg blevet kritiseret af forligspartiernes repræsentanter for, at jeg ikke spurgte regeringen, men det er altså ikke særlig nemt at tage stilling til de her ting, når man ikke kender forsikringsbetingelserne, og dér ville jeg gerne have, hvis ministeren kunne give bare ét argument for, når man nu åbner for en fleksibilitet i løbet af de næste par måneder, at vi er nødt til at vedtage det her, før vi kender forsikringsbetingelserne, før vi kender de præcise efterlønsbetingelser, tilbagebetalingsbetingelserne, hvad garantibeviset indebærer, hvad det er, man får udbetalt hvornår, og alle de her ting.
Aage Frandsen (SF), 2000-11-29:
»Er det korrekt, at højtstående embedsmænd i Finansministeriet kort efter euroafstemningen kontaktede sekretariatschefen i Det Økonomiske Råd med en oplysning om, at sekretariatschefen ingen fremtid ville have i centraladministrationen, og i bekræftende fald havde de pågældende embedsmænd nogen form for bemyndigelse hertil?«
Henrik Dam Kristensen (S), 2012-10-03:
Derfor har jeg bedt dem, man kunne kalde relevante parter, nemlig DSB, Fynbus og Region Syddanmark om at sætte sig ned og analysere den her situation netop med udgangspunkt i, hvordan vi kan sikre en smartere løsning, både når det gælder regionaltrafikken, og når det gælder landsdelstrafikken.
Merete Scheelsbeck (KF), 2017-05-24:
Det Konservative Folkeparti er positiv over for resultaterne af indsatsen, som ministeren her til aften har fremlagt, og er indstillet på fortsat at prioritere indsatsen, hvilket også fremgår af bevillingsniveauet for den fælles myndighedsindsats, og ser derfor også frem til det videre arbejde på området.
Martin Henriksen (DF), 2011-12-15:
Jeg anerkender, at der fra politiker til politiker og fra parti til parti er forskellige opfattelser og vurderinger af de multikulturelle strømninger i samfundet, men disse forskelle til trods burde vi kunne blive enige om, at dansk kultur betyder noget positivt for sammenhængskraften, og set i lyset af at flere årtiers indvandring fra lande, hvis kultur man kan mene om, hvad man vil, i hvert fald har præget og fortsat præger samfundet, ja, så burde vi kunne blive enige om en indsats gående på i første omgang et politisk løfte om at værne om og passe på dansk kultur og dermed sikre, at dansk kultur og danske traditioner fremadrettet indtager en førsteplads i vore skoler, institutioner og i samfundet som helhed.
Kim Andersen (V), 2010-04-09:
Hvis den socialdemokratiske ordfører ville forholde sig bare en smule sagligt til tingene, ville hun også vide, at det, der er sat i gang, og det, ministeren i dag har givet tilsagn om yderligere at sætte i gang, ikke med fagligheden i behold og med respekt for Folketingets arbejde kan gennemføres inden grundlovsdag i år.
Frank Dahlgaard (KF), 1999-02-10:
Ja, hensigterne er fine, og det gælder også ministerens bemærkninger om, at det giver nogle øgede frihedsgrader - ikke bare i forholdet til de nordiske sprog, men også i det hele taget med hensyn til hvilke tekster man vil tage op på danskområdet. Men betyder det ikke, og mener ministeren ikke, at virkeligheden er sådan, at når frihedsgraderne øges, vil der komme et pres fra eleverne om at tage det populære?
Per Clausen (EL), 2005-03-01:
Jeg kunne aldrig drømme om at sige, at fattigdom er en undskyldning for kriminalitet, men det kan nu alligevel godt være, når man driver folk meget langt ud økonomisk, at fristelsen nemmere bliver større, end den gør, hvis man har penge nok, selv om jeg skal skynde mig at tilføje, at kriminaliteten blandt de velstillede i det her land ikke tyder på, at man kan få penge nok til at holde op med at være kriminel.
Ole Stavad (S), 2003-12-19:
Så kan der være nogle særlige situationer, som jeg egentlig synes at integrationsministeren har skåret meget præcist ud fra talerstolen både under andenbehandlingen og her under tredjebehandlingen: For de 5 pct., der bliver adopteret, efter at de er fyldt 6 år, og som flytter ud af landet, er bosiddende i udlandet og finder en ægtefælle der, gælder den regel, der gælder for alle i dag med hensyn til tilknytningskravet.
Jeppe Mikkelsen (RV), 2012-10-04:
Frem til 2009 stod Folketinget bredt over en kam imod et pres fra Dansk Folkeparti om at få sænket den kriminelle lavalder, men i slutningen af 2009 ændrede den daværende regering holdning til spørgsmålet og valgte faktisk at gå ind og sænke den kriminelle lavalder, selv om det var stik imod alle eksperters anbefalinger, og jeg tror heller ikke, at der, så vidt jeg husker, overhovedet var nogle positive høringssvar.
Jens Rohde (KD), 2021-05-19:
Og at det, at der er mangel på præster, mangel på pædagoger, mangel på sygeplejersker, skulle være et udtryk for, at folk eller institutionen som sådan er dovne og trænger til noget konkurrence, er jeg bare ikke enig i, og det var det, jeg gerne ville sige med det her.
Lone Dybkjær (RV), 2009-05-29:
Men det skulle være en kommentar til hr. Helge Adam Møller, ikke fordi jeg tror, det vil virke særlig meget, men mener hr. Helge Adam Møller virkelig, at hvis man får et ligestillingsudvalg – ligestilling er jo et bredt funderet område – kan man lige så godt få et børneudvalg, som er en isoleret aldersbestemt gruppe, eller et ældreudvalg, eller hvad ved jeg?
Per Clausen (EL), 2005-05-24:
Der kunne man vel godt forestille sig, at afgifter dels kunne være en måde at skabe økonomisk forudsætning for måske at gøre en øget indsats i forhold til udvikling af alternativer, dels kunne afgifter i den fase, hvor man udvikler alternativer og måske ser, at det kunne betale sig at få dem solgt, være noget, der kunne give et skub i retning af at få alternativer på markedet.
Aage Frandsen (SF), 1998-12-04:
Men hr. Kramer Mikkelsen fortalte ikke rigtig, hvem der tabte, og hvem der vandt. Er det ikke sådan med dette forslag, at de mennesker, der har arbejdet, indtil de er 60 år, og som er tvunget til at gå på efterløn, fordi de ikke kan klare mere, fordi de er nedslidte, taber ved ordningen på grund af kontingentforhøjelsen og på grund af, at de som 65-årige går på folkepension?
Martin Henriksen (DF), 2015-05-26:
I forhold til at forstyrre den offentlige orden kan man jo fremhæve som et eksempel på det, at der under Muhammedkrisen – da Muhammedkrisen faktisk var på sit højeste – var en delegation med en imam fra Islamisk Trossamfund i spidsen, som rejste til Mellemøsten for at gøre opmærksom på Jyllands-Postens tegninger af profeten Muhammed.
Karsten Lauritzen (V), 2008-12-05:
Det er et beslutningsforslag, som indebærer, at vi i Danmark skal forsøge at påvirke EU-reglerne for at sikre, at transport af såkaldte udsættersøer maksimalt må vare i 8 timer eller til nærmeste slagteri, at denne tidsgrænse ikke kan forlænges ved ophold i en såkaldt samlestald, samt at vi, indtil vi har arbejdet for, at de her forbedringer er sket i EU, skal lave en slags civil ulydighed, forstået på den måde, at Danmark indfører særregler, der sikrer det her, selv om de er i strid med gældende EU-lovgivning.
Thomas Jensen (S), 2010-02-24:
Der er en underinvestering i forhold til renovering af de almene boligområder, og jeg vil godt spørge, om ministeren under ministeransvar her i dag kan bekræfte, at den borgerlige regering siden 2001 egenhændigt sammen med Dansk Folkeparti har fjernet 10 mia. kr. fra Landsbyggefonden.
Ane Halsboe-Jørgensen (S), 2021-01-13:
Det er også allerede på bordet, hvordan vi kan have et særskilt øje for lige præcis de mennesker, der er ramt i minkbranchen, og der er, som jeg sagde, også allerede rigtig god gang i uddannelsesindsatserne for næsten 1,5 mia. kr. bare på de sidste 8 måneder.
Karen Jespersen (S), 2001-05-30:
Når det drejer sig om Tjekkiets beslutning om at give opholdstilladelse til en større gruppe tjetjenske flygtninge, er det nogle oplysninger, som ikke er umiddelbart tilgængelige, og hvor Udlændingestyrelsen er i gang med at få tilvejebragt den viden, som jeg så senere vil sørge for, at spørgeren bliver gjort bekendt med.
Jann Sjursen (KRF), 2001-03-14:
Jeg synes uanset ligestilling, uanset hvor mange procent fædre, hvor mange procent mødre der tager børnepasningsorlov, at det absolut vigtigste signal en ligestillingsminister kan sende til den danske befolkning, til forældrene - igen uanset køn - er, at det vigtigste dog er at drage omsorg for ens børn, at tage sig tid til ens børn, og det er ikke det signal, ministeren sender, i øvrigt efter min mening uden belæg og dokumentation herfor, når hun siger, at det skader kvindernes karriere at tage lang børnepasningsorlov.
Kim Sejr (RV), 2003-05-27:
Det kan derfor godt undre mange, at forældre til børn med de her problemer, som kan høre den gode vilje, som kan høre politikerne sige, at der er gang i initiativerne, og at man ønsker at styrke og udbygge området, alligevel kan opleve, at vi år efter år stadig væk har en rekordhøj venteliste på området.
Lars Løkke Rasmussen (V), 2017-01-17:
Hvis vi tager det der uddannelsesloft – og det lå i øvrigt også i den måde, spørgsmålet blev stillet på – så er det jo ikke sådan, at fordi man har taget en uddannelse, er man totalt afskåret fra at tage en anden, hvis den uddannelse, man har taget, ikke er brugbar på arbejdsmarkedet.
Johs. Poulsen (RV), 2009-05-12:
Vi må så samtidig konstatere, at de, der er aktører i den virkelige verden på det her område, primært naturligvis kommunerne og regionerne, men også en række af dem, der i nogle tilfælde er jordejere, Dansk Landbrug og en række andre aktører, har foreslået, at man nedsætter et udvalg, som skal kigge hele området igennem på ny med henblik på at se, om man kan lave hensigtsmæssige justeringer, som tilgodeser alle hensyn fornuftigt, men det afviser man bestemt fra VKO-flertallets side.
Ida Auken (SF), 2008-11-07:
Det er det, vi har hørt fra Kommunernes Landsforening, og det er det, vi har hørt fra DANVA, nemlig at det her lovforslag gør, at f.eks. en by som Esbjerg, som har rigtig mange borgere, får en masse penge via DUT-systemet, fordi de har mange borgere, men de henter al deres grundvand i Vejen, som ikke har ret mange borgere og ikke får ret mange penge og derfor skal løse nogle opgaver med at afdække nogle grundvandsressourcer med meget få midler, hvorefter Esbjerg Kommune så får en hel masse penge til en opgave, den ikke har.
Christian Poll (ALT), 2016-05-10:
For det er jo sådan, når man laver videnskabelige undersøgelser af sådan noget som kræftrisikoen for mennesker, at man selvfølgelig ikke kan lave forsøg på mennesker, og derfor har man udviklet et kæmpe metodisk apparat, som gør, at man kan lave undersøgelser på forskellige dyr – på bakterier til en start, og så går man højere og højere op og laver til sidst undersøgelser på pattedyr.
Jacob Jensen (V), 2025-02-05:
For det er jo den person, som har ansvaret for dyret, som vi skal have fat i, og som vi skal have frakendt retten til at have med dyr at gøre, hvis det vel at mærke er sådan, at der er en bevisførelse, og at alle de retssikkerhedsmæssige krav, som der er et retssamfund som det danske, i øvrigt er opfyldt.
Jesper Langballe (DF), 2002-05-21:
Men hr. Tórbjørn Jacobsen mener da vel ikke, at Folketinget uden videre i dag skulle sætte afstemningsresultatet fra 1946 i kraft? Den aktuelle spænding mellem Danmark og Færøerne forekommer os at ligge et andet sted, nemlig i den arrogance, som den tidligere statsminister udviste over for den færøske delegation under forhandlingerne om den økonomiske afvikling
Poul Nyrup Rasmussen (S), 2001-10-24:
Jeg vil godt sige til hr. Peter Skaarup, at det, jeg forholdt mig til i interviewet, var de procedurer og de sagsgange, som det er vigtigt at få tilrettelagt rigtigt, hvis vi skal håndtere situationen efter den 11. september på en for befolkningen betryggende måde.
Rune Lund (EL), 2018-01-16:
Den blev etableret i 1991, og den investerer i, giver lån, garantier eller kautioner til primært små og mellemstore virksomheder, som ikke kan finde finansiering på almindelige kommercielle vilkår, og det sker direkte eller via fonde og typisk i samarbejde med offentlige og private investorer.
Pelle Dragsted (EL), 2017-09-07:
Det er to grupper, som i det ene tilfælde er uden for arbejdsmarkedet, fordi de ikke kan arbejde, og i det andet tilfælde er uden for arbejdsmarkedet, fordi de har knoklet hele deres liv og været med til at skabe den velstand, som gør, at der overhovedet er et råderum.
Morten Bødskov (S), 2019-10-10:
Jeg tror, at det bedste, sådan set også for partiet Venstre, jo vil være, at man prøver at reflektere lidt over, om det er så særlig ansvarligt, at man efterlader et hul i statskassen på 3,5 mia. kr., når man forlader regeringskontorerne, og laver en stor aftale, som man igen her i dag står og påpeger er vigtig.
Jann Sjursen (KRF), 2000-05-17:
Men det er sådan set også det eneste, der kan aktualisere, at vi ligesom måtte ønske at få fremrykket en folkeafstemning om et af forbeholdene. Så med disse ord vil jeg sige, at vi ikke fra Kristeligt Folkepartis side kan støtte beslutningsforslaget fra Frihed 2000.
Søren Søndergaard (EL), 2003-12-05:
Udgangspunktet for forslaget var vedtagelsen af et beslutningsforslag for et par år siden, som pålagde regeringen at komme med en redegørelse med forslag til, hvordan det kan modvirkes, at den forlængede barselorlov fører til en stigning i antallet af uberettigede fyringer.
Sophie Hæstorp Andersen (S), 2011-01-26:
Hvordan kan det hænge sammen, at man på den ene side har taget højde for, at vi lever længere og dermed også kan trække os senere tilbage, og alligevel kommer og siger, at man vil fjerne efterlønnen til ugunst for de mange nedslidte ufaglærte og faglærte?
Lars Kramer Mikkelsen (S), 2003-11-20:
Men jeg mener, at det vil være fornuftigt at gå ind og sige, at der kan laves dispensationer efter konkrete vurderinger, eller hvordan man nu kan formulere det, men i hvert fald anerkende, at der er store forskelle. Jeg kan godt læse indenad, og jeg kan godt se, at ministeren har lavet en buffer, som gør, at man anerkender, at det er dyrere i hovedstadsområdet end i resten af landet.
Jørgen Arbo-Bæhr (EL), 2005-12-15:
Jeg tror egentlig, at en af dem, der kom tættest på, hvad baggrunden er, var fru Irene Simonsen, da hun med baggrund i en historie fra USA fik forklaret, at der altså er flygtninge – hun nævnte én flygtning – som har en eller anden opfattelse af, at det skulle være tilladt at slå kone og børn.
Mette Thiesen (DF), 2025-05-09:
Desværre har man jo set, at de her områder er blevet ødelagt, fordi der simpelt hen er kommet for mange mennesker dertil, som simpelt hen overhovedet ikke hverken passer ind i de boligområder eller for øvrigt passer ind i Danmark, fordi de simpelt hen skaber så meget utryghed.
Tina Nedergaard (V), 2010-11-11:
Situationen er jo den, at hvis vi bliver ved med at forringe danske virksomheders konkurrenceevne, vil det være de kortuddannede, som kommer i klemme på arbejdsmarkedet, og det er de kortuddannede, der har højest risiko for at blive ledige og endda langtidsledige. Når man spørger til, hvordan nedskæringer på voksen- og efteruddannelsesområdet fremmer mulighederne for at genskabe væksten, vil jeg sige, at svaret netop skal findes i den målretning af ressourcer, som genopretningspakken bidrager til.
Kim Christiansen (DF), 2011-04-01:
Jeg mener, det er en rigtig dårlig idé, for der er ingen tvivl om, at kommunerne vil se en fordel i at udstede nogle flere af de her tilladelser, men det vil blive på bekostning af taxabevillingerne, og så har vi sådan set ikke på nogen måde rigtig afhjulpet problemet.
Jens Joel (S), 2019-02-21:
Det er klart, at der, ud over at man kan gøre rigtig meget, og vi håber, at Præsidiet vil kigge på, hvordan vores drift kan optimeres og vores træk på Jordens ressourcer og vores belastning af klimaet mindskes, sikkert også vil være ting, som vi ikke kan komme uden om, eksempelvis vores flyrejser, som jo nogle gange vil være nødvendige.
Ole Vagn Christensen (S), 2008-06-12:
Derfor kan jeg, når Venstre appellerer til ministeren om, at man skal lave en konkret plan for, hvad man agter at gøre i det her område, nu sige, at dette forslag nu er lagt frem i Folketinget over for ministeren, og derfor vil det glæde mig, hvis ministeren vil stå op og sige, hvad han aktivt vil gøre i de her områder.
Christian Rabjerg Madsen (S), 2023-01-19:
Det er essensen af det, der har skabt regeringen, nemlig at vi skal kunne tage livtag med de udfordringer, som vi ikke tidligere er lykkedes med at løse, og derfor er det en reformregering, og derfor er der også otte reformspor, som tager livtag med de vanskeligste udfordringer, og som skal flytte Danmark et bedre sted hen.
Birthe Rønn Hornbech (V), 2008-05-28:
Lige så snart vi får fat i de mindreårige, som viser sig at være handlet, får de en rådgiver, sådan at de hele tiden har en voksen professionel ved deres side, som kan bistå dem, og de bliver indkvarteret specielle steder for børn, hvor de hele tiden er overvåget af voksne.
Ida Auken (RV), 2014-11-28:
Hvis der er noget, der er blevet klart af dagens debat, så er det jo, at det, som forbrugerne er optaget af, nemlig billig konkursdækning, simpel hjemmeside og noget, som kun gælder for Danmark, bestemt ikke er det, som rejsebranchen er optaget af, som flyselskaberne er optaget af. De vil nemlig gerne slippe for at have nogle særregler for Danmark.
Kamal Qureshi (SF), 2006-02-24:
Så hvis ministeren vil afprøve det, hun siger, i virkelighedens verden, altså se, om de på en arbejdsplads kan leve op til de kriterier, vi opsætter for udlændingene, og hvis bare 70-80 pct. af dem kan det, så kan jeg sige, at så tilslutter jeg mig den aftale, som regeringen har lavet.
Rasmus Stoklund (S), 2022-04-07:
Det er måske ikke overraskende ikke et kritisk spørgsmål, jeg har tænkt mig at stille til ordføreren, men mere en art serviceoplysning, og det skyldes, at man jo, hvis man har fulgt debatten udefra, kunne få det indtryk, at hr. Jens Joel var ude på at gøre livet surt for unge mennesker i Greve.
Per Clausen (EL), 2011-12-01:
Så der er bestemt mange elementer i folketingsmedlemmernes forhold, der kunne være grund til at diskutere, men i realitetens verden tror jeg, at man bare skal konkludere på diskussionen i dag, at når folk snakker om helheder og spørgsmål i udvalgene, så dækker det bare over den banale kendsgerning, at her skal der ikke ske nogen forandring.
Lars Løkke Rasmussen (M), 2024-02-07:
Det er også derfor, at alle donorer, også på de donormøder, der har været holdt i Jerusalem, jo er optaget af, hvordan vi finder en vej frem, hvor man som verdenssamfund viser, at vi ikke kan tolerere det her, hvor man maksimalt forhindrer gentagelser, og hvor man samtidig kan sørge for at støtte den her organisation for at undgå en humanitær katastrofe.
Jørn Jespersen (SF), 2003-04-02:
Betyder det, at man ikke vil være med til at fjerne eksportsubsidier over en årrække, medmindre der er sket noget indenrigspolitisk, altså at man har den sædvanlige holdning: Landbruget må ikke miste noget, uden at de skal have noget andet, og at man vil blokere for nødvendige reformer i WTO på den baggrund?
Karsten Lauritzen (V), 2017-05-04:
Som jeg har forstået det på Danske Spil, betyder den her liberalisering, som de hilser velkommen, at Danske Spil vil intensivere deres satsning på hestevæddeløb, fordi de kan få en konkurrencefordel, når andre spillere kommer ind på markedet, og den konkurrence og meraktivitet kan føre til, at der kommer mere gang i sporten, og at der bliver ført flere penge tilbage.